Ministru kabineta rīkojuma projekta

**„Par valsts meža zemes „Stari” Gātciemā, Salas pagastā, Babītes novadā, atsavināšanu”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valsts meža zemes „Stari” Gātciemā, Salas pagastā, Babītes novadā, atsavināšanu” (turpmāk - rīkojuma projekts) sagatavots pamatojoties uz Meža likuma 44.panta ceturtās daļas 3.punkta „a” apakšpunktu, kas noteic, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu atsavinot zemi ēku (būvju) īpašniekiem lauku apvidos – zemi, ko aizņem ēkas (būves) un pagalms, kā arī šo ēku (būvju) uzturēšanai nepieciešamo zemi līdz 0,5 hektāru platībā.Saskaņā ar Publiskas personas mantas atsavināšanas likuma 5.panta trešo daļu lēmumu par valsts īpašumā esošu apbūvētu zemesgabalu nodošanu atsavināšanai, par kuriem Publiskas personas mantas atsavināšanas likuma 4.panta ceturtās daļas 3.punktā minētās personas noteiktā kārtībā ir iesniegušas atsavināšanas ierosinājumu, pieņem valsts akciju sabiedrība "Valsts nekustamie īpašumi". Taču tā kā saskaņā ar meža inventarizācijas lietu 804191653 uz zemesgabala „Stari” Gātciemā, Salas pagastā, Babītes novadā, ar kopējo platību 0,1104 ha atrodas mežs 0,08 ha platībā, tad pirms valsts akciju sabiedrības "Valsts nekustamie īpašumi" lēmuma pieņemšanas ir nepieciešams saņemt Ministru kabineta atļauju atsavināt minētajā zemes vienībā esošo meža zemi. |
| 2. | Pašreizējā situācija un problēmas | Zemesgabala adrese: „Stari” Gātciemā, Salas pagastā, Babītes novadā;Kadastra numurs: 8088 003 0221;Zemes vienības kadastra apzīmējums: 8088 003 0221;Zemesgabala kopējā platība: 0,1104 ha ;Īpašuma tiesības uz zemesgabalu ir nostiprinātas Latvijas valstij Finanšu ministrijas personā Salas pagasta zemesgrāmatas nodalījumā Nr.1000 0049 7720, lēmuma datums:14.11.2011.Saskaņā ar zemes vienības ar kadastra apzīmējumu 8088 003 0221 meža inventarizācijas lietu Nr.804191653 uz zemes vienības atrodas mežs 0,08 ha platībā. Nekustamā īpašuma valsts kadastra informācijas sistēmas (turpmāk – NĪVKIS) datos sadaļā par zemes vienības (zemes vienības kadastra apzīmējums 8088 003 0221) platības sadalījumu pa lietošanas veidiem norādītā meža platība ir 0,0777 ha;Saskaņā ar Salas pagasta teritorijas plānojuma 2008.-2020.gadam Teritorijas izmantošanas un apbūves noteikumiem zemes vienība ar kadastra apzīmējumu 8088 003 0221 atrodas savrupmāju dzīvojamās apbūves teritorijā, kur jaunizveidojama zemesgabala minimālā platība ir 1200 m², izbūvējot centralizētas ūdensapgādes un notekūdeņu savākšanas un attīrīšanas inženierkomunikācijas – 600 m2. (apstiprināts ar Babītes novada pašvaldības domes 2012.gada 28.marta sēdes lēmumu protokols Nr.5, 2.§), līdz ar to zemesgabals nav dalāms;Saskaņā ar NĪVKIS nekustamā īpašuma lietošanas mērķis: 0902 – ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve;Zemesgabalam noteikti apgrūtinājumi: ūdensteces aizsargjoslas teritorija pilsētās un ciemos 0,1077 ha; tauvas joslas teritorija gar upi 0,0201 ha; stingra režīma aizsargjoslas teritorija ap pazemes ūdens ņemšanas vietu 0,0806 ha; aizsargjoslas teritorija gar ielu – sarkanā līnija 0,0026 ha; aizsargjoslas teritorija ap elektrisko tīklu gaisvada līniju pilsētās un ciemos ar nominālo spriegumu līdz 20 kv 0,0004 ha;Uz zemes vienības ar kadastra apzīmējumu 8088 003 0221 atrodas viena būve – sūkņu māja (būves kadastra apzīmējums 8088 003 0221 001). Ar Rīgas rajona tiesas Zemesgrāmatu nodaļas zemesgrāmatu nodaļas tiesneša 2009.gada 21.oktobra lēmumu īpašuma tiesības uz ēku (būvi) ir nostiprinātas Vijai Matuļenko Salas pagasta zemesgrāmatas nodalījumā Nr.1000 0046 6811;2012.gada 29.februārī ar Viju Matuļenko ir noslēgts apbūvēta zemesgabala „Stari” Gātciemā, Salas pagastā, Babītes novadā, nomas līgums Nr.9702-Z, nomniekam piederošās ēkas uzturēšanai ar līguma termiņu līdz 2022.gada 28.februārim.Vija Matuļenko ierosina atsavināt valstij piederošu nekustamo īpašumu – zemes vienību (nekustamā īpašuma kadastra Nr. 8088 003 0221) – „Stari” Gātciemā, Salas pagastā, Babītes novadā (apbūvēta zemesgabala atsavināšanas ierosinājumu, reģistrēts valsts akciju sabiedrībā „Valsts nekustamie īpašumi” 2009.gada 10.decembrī ar Nr.11062).Persona, kurai ir pirmpirkuma tiesības uz atsavināmo zemesgabalu – Vija Matuļenko, atbilst Publiskas personas mantas atsavināšanas likuma 4.panta ceturtajā daļā minētajām personām, kuras var ierosināt valsts zemesgabala atsavināšanu un likuma „Par zemes privatizāciju lauku apvidos” 28.panta pirmās daļas 1.punktā noteiktajam personu lokam, kuras zemi īpašumā var iegūt bez ierobežojumiem. Valsts zemesgabala „Stari” Gātciemā, Salas pagastā, Babītes novadā, atsavināšana piekrīt valsts akciju sabiedrībai “Valsts nekustamie īpašumi” saskaņā ar likuma „Par zemes reformu Latvijas Republikas pilsētās” 28.panta piekto daļu. Valsts akciju sabiedrība „Valsts nekustamie īpašumi” zemes vienību atsavinās saskaņā ar Publiskas personas mantas atsavināšanas likuma 4.panta ceturto daļu, 5.panta trešo daļu, 37.panta pirmās daļas 4.punktu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ar Ministru kabineta rīkojuma projektu ir paredzēts ēku (būvju) īpašniekam, atsavinot nekustamo īpašumu (nekustamā īpašuma kadastra Nr.8088 003 0221) – zemes vienību (zemes vienības kadastra apzīmējums 8088 003 0221) 0,1104 ha platībā, „Stari” Gātciemā, Salas pagastā, Babītes novadā, atsavināt arī minētajā zemes vienībā ietilpstošo valsts meža zemi 0,08 ha platībā, kas nepieciešama ēku (būvju) uzturēšanai; |
| 5. | Projekta izstrādē iesaistītās institūcijas | Finanšu ministrija, valsts akciju sabiedrība „Valsts nekustamie īpašumi”.  |
| 6. | Iemesli, kādēļ netika nodrošināta sabiedrības līdzdalība | Pamatojoties uz Meža likuma 44.panta ceturto daļu ar ikreizēju Ministru kabineta rīkojumu, atsavinot zemi ēku īpašniekiem, var atļaut atsavināt zemesgrāmatā ierakstītu valsts meža zemi, kas nepieciešama ēku (būvju) uzturēšanai. Līdz ar to, ar šo rīkojuma projektu netiek ieviestas izmaiņas, kas varētu ietekmēt sabiedrības intereses. |
| 7. | Cita informācija | Politikas joma – publiskās pārvaldības politika. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīga ir valsts akciju sabiedrība „Valsts nekustamie īpašumi”  |
| 2. | Projekta izpildes ietekme uz pārvaldes funkcijām | Ar rīkojuma projektu netiek paplašinātas vai sašaurinātas valsts pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Rīkojuma projekta izpildei jaunas institūcijas netiek radītas.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar rīkojuma projekta izpildi nav plānots likvidēt esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar rīkojuma projekta izpildi nav plānots reorganizēt esošās institūcijas. |
| 6. | Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Anotācijas II, III, IV, V un VI sadaļa – projekts šīs jomas neskar.

Finanšu ministrs A.Vilks

12.12.2012. 11:02

962

I.Jansone

67024921, Ieva.Jansone@vni.lv